Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: Ezt követõen a 2006. február 16-án kihirdetett, az Európai Unióról szóló Szerzõdés K.3. cikkén alapuló, az Európai Rendõrségi Hivatal létrehozásáról szóló, 1995. július 26-án kelt Egyezmény (Europol Egyezmény) és Jegyzõkönyveinek kihirdetésérõl, valamint a Rendõrségrõl szóló 1994. évi XXXIV. törvény módosításáról szóló 2006. évi XIV. törvény hatályon kívül helyezte a NEBEK adatvédelmi felelõsére vonatkozó rendelkezéseket, s az adatvédelmi biztost jelölte meg az Europol Egyezmény 23. cikke szerinti önálló nemzeti adatvédelmi felügyelõ hatóságként, valamint a
Paragraph Index: 247

b) amennyiben a testület az adatkezelés szabálytalanságának tárgyában ésszerû határidõn belül nem dönt, a Közös Ellenõrzõ Szerv elé terjeszti az ügyet. A fenti rendelkezések, valamint az Eurojust szervezeti ábrájának tanulmányozása alapján is levonható az a következtetés, hogy az adatvédelmi tisztviselõ egy szervezetbe integrált, ugyanakkor „függetlenséggel” felruházott „belsõ” kontroll funkciót ellátó tisztség. Az adatvédelmi tisztviselõ tevékenyégének különösen fontos jellemzõje a „függetlenség”, pontosabban a független véleményformálási, döntési, cselekvési mód, a kezelt adatokhoz való korlátlan hozzáférés. Az európai adatvédelmi biztos Beszámolóinkban immáron rendszeresen említést teszünk az európai adatvédelmi biztosról. Ez indokolt több szempontból is. Az európai adatvédelmi biztos (angol elnevezésének rövidítése: EDPS) egyrészt olyan meghatározó szereplõje az európai adatvédelemnek, amely szükségessé teszi, hogy a magyar adatvédelmi biztos beszámolójában szerepeljen. Másrészt a magyar adatvédelmi biztos – többi európai uniós kollégájához hasonlóan – közvetlenül is együttmûködik az EDPS-szel, a gyakori konzultációkon túl a 29-es Munkacsoportban is. Ezen túl sikeres pályázatunkat követõen egyik kollégánk jelenleg nemzeti szakértõként dolgozik az EDPS hivatalában. Az õ tevékenységérõl lentebb beszámolunk. 21 Az egyes intézményekben kinevezett adatvédelmi tisztviselõk elérhetõsége az Európai Adatvédelmi Biztos honlapján megtalálhatók: (http://www.edps.europa.eu/05_en_reseau_dpo.htm) 22 http://www.edps.europa.eu/legislation/ Reg_45-2001/Reg_45-2001_hu.pdf 23 Forrás: http://eur-lex.europa.eu/LexUriServ/ LexUriServ.do?uri=OJ:L:2002:063:0001:01:HU:HTML 2007/67/II. szám Ahogyan a magyar adatvédelmi törvény, úgy a közösségi intézmények adatkezelésére vonatkozó rendelet is ismeri az elõzetes ellenõrzés intézményét. Az EDPS ezen a téren jelentõs tapasztalatokat gyûjtött, ezért érdemes kitérni joggyakorlatára. Minden európai uniós szerv és egyéb intézmény köteles adatvédelmi felelõst kinevezni. Az adatvédelmi felelõsök kulcsszerepet töltenek be az adatvédelmi szabályok adott szerven belüli végrehajtásában, illetve az adatvédelmi követelmények érvényesítésében. Szerepükbõl eredõen az EDPS számára fontos szereplõk, akik gyakran egy kisebb stáb segítségével látják el feladataikat. Az adatvédelmi felelõsök belsõ nyilvántartást vezetnek minden olyan adatkezelésrõl, amelyet az õket kinevezõ szerv végez. Ezek közül azokat, amelyek a személyes adatok közösségi intézmények által történõ feldolgozása tekintetében az egyének védelmérõl, valamint az ilyen adatok szabad áramlásáról szóló (45/2001/EK) rendelet szerint különös kockázatokat rejtenek, kötelesek elõzetes ellenõrzés céljából az EDPS-hez bejelenteni. Ilyen különös kockázatot jelent például az egészségre vonatkozó adatok, bûnügyi adatok kezelése, vagy ha az adatkezelés egyének magatartásának értékeléséhez kapcsolódik. A bejelentést követõen két hónap áll az EDPS rendelkezésére, hogy a bejelentett adatkezelést megvizsgálja, és formális véleményben megfogalmazott állásfoglalást adjon ki. Az elõzetes ellenõrzés során kiadott véleményben az EDPS részletesen elemzi az adatkezelés szempontjából lényeges tényeket, elemzi az adatmegõrzés, adatminõség követelményének feltételeit, megvizsgálja az érintett jogainak érvényesülését, azok esetleges korlátozásának jogszerûségét. Véleményének zárásaként öszszefoglalja ajánlásait az adatkezeléssel összefüggésben, amelyeket az adatkezelõnek, illetve adatfeldolgozónak be kell építenie az adatkezelésébe. Ha ezeket az ajánlásokat az adatkezelõ megvalósítja, abban az esetben az EDPS jogszerûnek ismeri el a bejelentett adatkezelést. A kibocsátott vélemények túlnyomó többsége már megkezdett adatkezelési mûveleteket vizsgál, ilyen értelemben ezek az ellenõrzések már nem elõzetesek. Ez abból ered, hogy az európai adatvédelmi biztost csak 2003-ban választották meg, tényleges mûködését pedig 2004 elején kezdte meg. Az elõzetesen ellenõrzendõ adatkezelések pedig ekkor már folyamatban voltak, értelemszerûen „elõzetesen” már nem lehetett elvégezni az ellenõrzéseket. Ez azonban nem jár azzal, hogy az EDPS ajánlásait az adatkezelõk és adatfeldolgozók ne lennének kötelesek végrehajtani. A kibocsátott vélemények egyébként szinte kivétel nélkül érdemi garanciák beépítését, belsõ szabályok kiegészítését, esetleg megalkotását írják elõ, amellyel az EDPS mintegy „feltételekkel jóváhagyja” az adatkezelést. 2006-ban azonban megszületett az elsõ olyan európai adatvédelmi biztosi vélemény, amely az adatkezelést kiegészítõ esetleges járulékos garanciák esetén sem látja jogszerûnek, ezért annak átfogó átalakítását tartja szükségesnek. Ez a vélemény az Európai Bizottság belsõ informatikai ügyfélszolgálatának gyakorlatát érintette, mely szerint minden telefonbeszélgetést rögzítenek. A válogatás nélküli rögzítés nem fogadható el adatvédelmi szempontból, ezért a rögzítés céljára tekintettel csupán egy szûk körû és rövid határidõre szóló rögzítés fogadható el. Mint minden jogszabály, úgy adott esetben az Európai Unió jogszabályai is értelmezésre szorulnak. Leginkább akkor, ha a jogszabályokat egy különösen összetett kontextusban kell alkalmazni. Az EDPS azzal a céllal, hogy segítse a közösségi szervek munkáját, felvállalja, hogy egy-egy személyes adatok védelmével érintkezõ, kiemelt területre vonatkozó jogszabály rendelkezéseit a jogalkalmazás eredményeit is figyelembe véve elemzi. Ezek nem tekinthetõk jogi iránymutatásoknak, hanem inkább az adatkezelõk munkáját megkönnyítõ, az értelmezésben támpontokat nyújtó elemzéseknek. Ilyen háttérdokumentumot adott ki az EDPS a közösségi szervek által kezelt dokumentumokhoz való hozzáférésrõl. Ezen túl elõkészítés alatt áll több, a közeli jövõben kibocsátandó dokumentum is. Az adatvédelmi vonatkozású uniós jogszabályok tervezetei kötelezõen elküldendõk az EDPS-hez véleményezésre. A véleményezett jogszabályok száma meghaladta a tízet, ezek közül az alábbiak külön is kiemelendõk: – A Vízuminformációs Rendszerhez (VIS) a tagállamok belsõ biztonságért felelõs hatóságai, valamint az Europol számára a terrorcselekmények és egyéb súlyos bûncselekmények megelõzése, felderítése és kivizsgálása érdekében, konzultációs céllal történõ hozzáférésrõl szóló tanácsi határozati javaslathoz kapcsolódó vélemény; – A hozzáférhetõség elve alapján történõ információcserérõl szóló tanácsi kerethatározati javaslathoz kapcsolódó vélemény; – A bûnügyi nyilvántartásból származó információk tagállamok közötti cseréjének megszervezésérõl és azok tartalmáról szóló tanácsi kerethatározati javaslathoz kapcsolódó vélemény; – A tartással kapcsolatos ügyekben a joghatóságról, az alkalmazandó jogról, a határozatok elismerésérõl és végrehajtásáról, valamint az e területen folytatott együttmûködésrõl szóló tanácsi rendeletre irányuló javaslathoz kapcsolódó vélemény; – A harmadik államok polgárai részére kiadott tartózkodási engedélyek egységes formáját meghatározó tanácsi rendelet módosítására irányuló javaslathoz fûzött vélemény; – A rendõrségi és igazságügyi együttmûködés keretében kezelt adatok védelmérõl szóló tanácsi kerethatározati javaslathoz kapcsolódó vélemény. A légi utasok adatainak Egyesült Államokba történõ továbbításával kapcsolatos európai kifogások régóta megoldást sürgetnek, elõrelépésrõl azonban annak ellenére nem lehet beszámolni, hogy 2006-ban a meglévõ megállapodást az Európai Közösség Bíróságának azt megsemmisítõ ítélete után újra kellett tárgyalni. Az EDPS csalódottságának adott 2007/67/II. szám hangot a Bíróság légi utasok adatainak Egyesült Államokba történõ továbbítása ügyében hozott határozatával kapcsolatban. A luxemburgi bíróság elõtt lefolytatott eljárásba az EDPS a felperes oldalán beavatkozott és szintén az Egyesült Államok és az Európai Unió között létrejött megállapodás hatályon kívül helyezése mellett érvelt. A Bíróság pusztán formális hiányosságokra (nem megfelelõ jogalap) hivatkozással helyezte hatályon kívül a szóban forgó megállapodást. Ennek következményeként a légi utasok adatainak védelmét érdemben érintõ kérdéseket nem részletezte az ítélet. Ez végeredményben pedig oda vezetett, hogy a megállapodás újratárgyalása során az utasok adatai védelmének szintjét illetõen nem sikerült áttörést elérni (az ügy magyar vonatkozásával összefüggésben bõvebben az adatvédelmi biztos jogalkotással kapcsolatos tevékenységérõl szóló fejezetben olvashatnak). Aktív szerepet játszott az EDPS az európai bankok nemzetközi elszámolásait intézõ belga székhelyû cég, a Swift vitatott adatkezelésének ügyében is. A Swift nyilvántartási rendszere úgy épül fel, hogy az európai központtal párhuzamosan mûködik egy annak tökéletes tükörképét alkotó adatbázis az Egyesült Államokban is. A 2001. szeptember 11-i terrorista támadások után a terrorizmus elleni harc keretében arra utasították az amerikai hatóságok a Swiftet, hogy az európai nemzetközi tranzakciókat is tartalmazó amerikai adatbázist adják át nekik. Ezt a kérést a Swift kénytelen volt teljesíteni, elmulasztotta azonban ezt a tényt közölni az európai adatvédelmi hatóságokkal. Bár az Európai Központi Bank már évekkel korábban tudomást szerzett az adatátadásról, a tények csupán 2006 tavaszán váltak ismertté a közvélemény számára. Az EDPS támogatta a 29-es Munkacsoport Swifttel kapcsolatos véleményét, amely a saját állásfoglalásával lényegében megegyezõ megállapításokat tartalmaz. Ennek megfelelõen mind az EDPS, mind a 29-es Munkacsoport elvárja a Swifttõl és minden érintett szereplõtõl, így a bankoktól is, hogy haladéktalanul olyan eljárásokat alakítsanak ki, amelyek segítségével az európai tranzakciókhoz kötõdõ személyes adatok megfelelõ védelemben részesülnek, és az európai adatvédelmi normákat súlyosan sértõ adattovábbításra többé ne kerülhessen sor. Amint arról már tavalyi beszámolónkban is említést tettünk, a magyar adatvédelmi hatóság munkatársa az elsõ nemzeti szakértõ, akit az EDPS foglalkoztat. A nemzeti szakértõi program célja kettõs. A nemzeti szakértõ egyrészt segíti az EDPS munkáját a nemzeti hatóságnál szerzett tapasztalataival, másrészt pedig az EDPS mellett szerzett tapasztalatok a szakértõ hazatérése után a magyar adatvédelmi biztos stábjának tudását gazdagítják. A 2007 júliusáig az EDPS mellett dolgozó szakértõnk feladata a felügyeleti tevékenységben való részvétel. Ez magában foglalja panaszügyek intézését, valamint az úgynevezett elõzetes ellenõrzéseket, melyekre fentebb kitértünk. EDPS honlapcíme: www.edps.europa.eu 2007/67/II. szám IV. AZ ADATVÉDELMI NYILVÁNTARTÁS; A SZEMÉLYES ADATOK KEZELÉSÉVEL KAPCSOLATOS ELUTASÍTOTT KÉRELMEK ÉS A KÖZÉRDEKÛ ADATOK MEGISMERÉSÉRE IRÁNYULÓ ELUTASÍTOTT KÉRELMEK NYILVÁNTARTÁSA A. Az adatvédelmi nyilvántartás

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes